cyanic-selkie/wikianc huggingface dataset:
Trondheim folkebibliotek
Historie
Biblioteket ved Det Kongelige Norske Videnskabers Selskab i Trondheim ble etablert i 1760-årene. Rundt 1900 hadde dette biblioteket rundt 80 000 bind, og var tidvis blitt brukt som folke- og skolebibliotek, men et eget folkebibliotek fantes ikke i byen før i 1902, da «Trondhjems Folkebibliothek» åpnet sin første avdeling: «Afdeling for Ungdom». Leseværelset og avdelingen for voksne åpnet i 1903. Oslo hadde da hatt sitt folkebibliotek, Deichmanske bibliotek, siden 1785, og i Bergen ble Bergen Offentlige Bibliotek etablert i 1874.
På 1800-tallet ble det etablert mer enn 30 offentlige og halvoffentlige bibliotek i Trondheim. Trondhjems og Jensens Almubogsamling, som besto av nærmere 3000 bind, var et av de bibliotekene som var tilgjengelige for almenheten. Det spesielle navnet kom av at en boksamling, kjøpt for midler fra Jensens legat, ble slått sammen med biblioteket for elevene ved Domsognets pikeskole. Mannen bak legatet var bokholder Johan Christian Jensen, som testamenterte store deler av sin formue «til sine Brødres Oplysning». I 1897 rettet lærer Håkonson-Hansen en forespørsel til Magistraten, om ikke Trondhjems og Jensens Almubogsamling kunne flyttes til mer hensiktsmessige lokaler og omdannes til et tidsmessig folkebibliotek. Formannskapet nedsatte da en bibliotekkomité, med stiftsarkivar Kristian Brinch Koren som leder. Komiteen vurderte mulighetene, og i 1900 forelå Indstilling angaaende Oprettelse af et Folkebibliothek i Trondhjem. Innstillingen ble vedtatt i bystyret 31. januar 1901. Trondhjems og Jensens Almubogsamling, som da hadde skiftet navn til Trondhjems og Jensens Bogsamling, ble dermed utgangspunkt for Trondheim folkebibliotek.
1902–1933: Kjøpmannsgata 12
I 1901, samme år som bystyret vedtok å opprette et folkebibliotek, bevilget de også midler til innredning av biblioteklokaler, og i 1902 kunne biblioteket åpne sin første avdeling i Trondhjems Haandværks- og Industriforenings bygning i Kjøpmannsgata 12. Denne store murbygningen var nesten ny, oppført etter brann i 1898, og lokalene var forsynt med «kunstig Ventilation» og sentralvarme. Arkitekt Henning Kloumann i Oslo ble engasjert for å utforme bibliotekets lokaler og innredning.
Selv om biblioteket etter få år fikk utvidet lokalene med tre rom, var det plassmangel, og i 1909 rettet bibliotekstyret en henvendelse til Sparebanken om økonomisk bidrag til en egen bygning, og til Magistraten om å få hjelp fra stadskonduktøren til å utrede saken. Det ble ingen ny bygning i 1909, og heller ikke senere, til tross for at bibliotekets styre gjorde flere fremstøt, både overfor aktuelle bevilgende institusjoner og til kommunen. Flere fagfolk og politikere uttalte seg gjennom årene om at byens bibliotek burde få et eget bygg, men først i 1931 ble det en løsning. Trondhjems tekniske mellomskole hadde flyttet til nye lokaler, skolens bygning øverst i Munkegaten skulle bygges om til rådhus, og dermed ble byens gamle rådhus i Kongens gate ledig.
1933–1989: Det gamle rådhuset og Lorckgården
Bibliotekstyret var ikke tilfreds med forholdene i byens gamle rådhus, som var oppført tidlig på 1700-tallet, men innså at lokalene der ville bli betydelig større og bedre enn dem biblioteket leide i Kjøpmannsgata 12. Sommeren 1931 la arkitekt Olaf Saxe frem planer for hvordan rådhuset kunne ombygges og ominnredes for å fungere som bibliotek. Styret gikk inn for prosjektet, men presiserte at dette måtte være en overgangsordning.
Martin Andreas Udbye
Martin Andreas Udbye (født 18. juni 1820 i Trondhjem, død 10. januar 1889 i Trondhjem) var en norsk komponist og organist.
Trondheim folkebibliotek
1933–1989: Det gamle rådhuset og Lorckgården
I 1933 flyttet biblioteket inn i det gamle rådhuset, etter at det var foretatt bygningsmessige endringer. I tillegg til rent bygningstekniske arbeider, ble det lagt vekt på utsmykning av deler av lokalene, spesielt i barne- og ungdomsavdelingen. Den skulle ligge der det tidligere fangehullet i den gamle rådstuen hadde vært. Her hadde blant annet mestertyven Gjest Bårdsen og legpredikant Hans Nielsen Hauge sittet fengslet, Hauge for ulovlig forkynnelse.
Martin Andreas Udbye
Bakgrunn
Martin Andreas Udbye ble født i Trondhjem, sønn av tollrorskarl Ole Jonsen Udbye (1785–1856) og Birgitte Øien (1781–1866). Udbye arbeidet som lærer i barneskolen i Trondhjem, han virket også som organist ved Hospitalskirken (1844–69) og Vår Frue kirke (1869–85). I 1851 reiste Udbye til Leipzig, hvor han studerte orgel og komposisjon. Året etter var han tilbake i hjembyen, hvor han ble ansatt som musikklærer ved Trondheim katedralskole.
Trondheim folkebibliotek
1933–1989: Det gamle rådhuset og Lorckgården
Biblioteket hadde en del midler, oppspart av de rundt 1000 kronene de årlig tok inn i overdagspenger (penger innkrevd av lånere som hadde beholdt bøker utover lånetiden). I 1938 godkjente kommunen at 2000 kroner av overdagspengene kunne brukes til utsmykning. Flere av de såkalte «trøndermalerne» fikk i oppdrag å male bilder på veggenes øvre del i barneavdelingen: Nils Moa, Oscar Sivertzén, Gustav Undersaker, Roar Matheson Bye, Bjarne Reidar og Oskar Hokstad. Motivene skulle hentes fra folkeeventyr, historien, byen, industri, sjøfart, jordbruk og fiskeri. Maleriene ble utført på lerret, slik at de kunne flyttes når, eller hvis, biblioteket fikk nye lokaler. Også etter at det gamle rådhus ble integrert i det nye hovedbiblioteket, og barneavdelingen ble omgjort til lokaler for kafédrift, ble de fleste av maleriene beholdt. De få som måtte taes ned, er bevart.
Første etasje i det gamle rådhuset inneholder etter ombyggingen og restaureringen i 1988/1989, i tillegg til rom for kafédrift, et rom med en fast utstilling der områdets og byggets historie formidles. I andre etasje finnes to saler, Rådhussalen og Magistratsalen, som benyttes hyppig til konserter og andre arrangementer.
Martin Andreas Udbye
Komponist
Til å være så godt som selvlært, komponerte Udbye en imponerende mengde verk av forskjellig karakter, blant annet den første norske opera: Fredkulla. Noen mindre utdrag av operaen ble framført i 1858 og ble møtt med entusiasme.
Trondheim folkebibliotek
1933–1989: Det gamle rådhuset og Lorckgården
Lorckgården er en fredet trebygning som ligger nord for det gamle rådhuset, med fasade langs Kjøpmannsgata. Kommunen overtok bygningen i 1901. Gården ble oppført av kjøpmann og skipsreder Christian Andersen Lorck mot slutten av 1700-tallet. Lorck var en av de mange kjøpmennene som innvandret fra Flensburg til Trondheim på 1600- og 1700-tallet. Disse velhavende handelsmennene, med eiendommer langs Kjøpmannsgata, ble på folkemunne kalt Søgadepatrisiatet, etter det muntlige navnet på Kjøpmannsgata: Søgaden. Bygården strakte seg opprinnelig helt fra Kjøpmannsgata til Søndre gate. Det eneste som står igjen av anlegget, er den søndre delen av hovedbygningen, med en sal bak denne, kalt Børssalen. Mesteparten av Lorckgården er i bruk som kontorer for bibliotekpersonalet, men Børssalen, som er delt i to sammenhengende saler, Lorckstuene, er tilgjengelig for ulike arrangementer.
1989– : Nytt og gammelt i ett bygg
I 1976 ble det utlyst en offentlig arkitektkonkurranse om nytt hovedbibliotek. Konkurransen omfattet hele bibliotekkvartalet, inklusive de to fredete bygningene Lorckgården og rådhuset. Ved fristens utløp i 1977, var det kommet inn 81 forslag. Konkurransen ble vunnet av arkitektkontoret Arnstein Arneberg i Oslo, ved utførende arkitekt Olav Platou. Planen var å komme i gang med bygging i 1979, men prosjektet, slik det var utformet, ble for kostbart for kommunen. Først etter flere runder med forslag om oppdeling av bibliotekfunksjoner på flere steder i og utenfor byen, protester fra både biblioteket og andre, og reduksjon av det planlagte byggets størrelse, ble det grunnstensnedleggelse 2. juli 1986, ti år etter arkitektkonkurransen.
Martin Andreas Udbye
Komponist
Operaen Fredkulla ble antatt av Christiania Theater og skulle oppføres der, men hele prosjektet stoppet opp da teatret brant ned like før premieren i 1877. Operaen ble liggende uoppført inntil NRK rekonstruerte materialet og produsert en konsertversjon som ble sendt på radio i 1958. I 1997 ble Fredkulla endelig uroppført som sceneverk, det skjedde i Trondheim under byens 1000-års feiring. Udbye har komponert flere mindre sceneverk. Han har også komponert flere kor-verk, tre strykekvartetter (1851–55), en fantasi for fiolin og orkester (1866), pianotrioer, og en rekke verk for orgel.
Trondheim folkebibliotek
1989– : Nytt og gammelt i ett bygg
I 1988 var det nye bygget klart, og 13. april 1989 var hele byggeprosessen fullført, med de gamle bygningene ombygget, oppusset og integrert i anlegget.
Hovedbiblioteket har fått adresse Peter Egges plass 1. Plassen ble opparbeidet og fikk navn etter den trønderske forfatteren i 1988, da den nye bibliotekbygningen sto ferdig. Hele byggeprosessen, med restaurering av de gamle bygningene som inngår i biblioteket, var fullført våren 1989.
Trondheim kommune ble i 1989 tildelt den nyinnstiftede Byggherreprisen for utbyggingen av nytt hovedbibliotek. Dette er ikke en arkitekturpris, men en anerkjennelse av en dyktig byggherre. Norges Praktiserende Arkitekter står bak prisen. I juryens begrunnelse sto det, blant annet: «Nytt og gammelt er kombinert sammen til et innbydende intimt, men åpent og funksjonsdyktig romforløp for bibliotekbrukeren. Det er blitt et populært hus».
Siden 1989 har hovedbiblioteket bestått av tre bygninger, fra ulike århundrer. De to eldste er forbundet med den nyeste bygningen, som åpnet i 1988, og utgjør innvendig ett bibliotek med flere avdelinger.
Arkeologiske utgravninger
Gangarealet fra rådhusets hovedinngang i sør, gjennom biblioteket og til 1988-bygningens inngang mot Peter Egges plass, følger tilnærmet den sørligste del av gateløpet til en av middelalderens hovedgater, det gamle «Kaupmannastretet», som lengre nord sammenfaller med Krambugata. Kaupmannastretet begynte ved elvebredden sør for nåværende Kongens gate, svingte og gikk nordover til fjorden. Arkeologiske utgravninger og eldre skriftlig kilder viser at det har ligget fire kirker inntil dette stretet. En av disse, antagelig Olavskirken, lå på stedet der det gamle rådhuset senere ble bygget. Ruiner etter kirken, og skjeletter fra middelalderkirkegården, er avdekket og eksponert i hovedbibliotekets lokaler, mellom rådhuset og den nyeste delen.
Fra hovedbibliotekets interiør
Fra filialer til bydelsbibliotek
Informasjonen i seksjonen «Fra filialer til bydelsbibliotek» er i hovedsak hentet fra Grut (2003), s. 24–33, med mindre annet er angitt.
Frem til 2010 ble avdelingene rundt i bydelene kalt filialer.
1900–1963
Allerede i Indstilling angaaende Oprettelse af et Folkebibliothek i Trondhjem fra 1900 var tanken om en bibliotekfilial i de østre bydeler nevnt, og i 1906 åpnet den første filialen, Lademoen filial, i Lademoen skoles spisesal. Få år senere, i 1912, var en filial på plass i Ila. Begge disse filialene var stengt under andre verdenskrig, men åpnet igjen i 1946.
Det tok 50 år før den tredje filialen ble åpnet, på Ringve, våren 1962. Den fjerde åpnet i 1963, i Byåsen butikksenter på Sverresborg.
I 1948 ble sykehusbiblioteket åpnet, også dét administrert av Trondheim folkebibliotek.
1964–1979
SelVed kommunesammenslåingen mellom Strinda, Tiller, Leinstrand, Byneset og Trondheim i 1964, økte antall filialer med 16, i tillegg til de fem utlånsstedene biblioteket hadde på den tiden. Året etter opprettet Trondheim folkebibliotek et eget kontor som hadde som oppgave å samordne og administrere filialene. Flere av filialene ble nedlagt, eller slått sammen, allerede i 1965, og tjenester og samlinger ble flyttet til andre bibliotek. Et av disse, Heimdal bibliotek, ble etablert i 1965 ved at åtte tidligere filialer i Tiller, Leinstrand og Byneset ble nedlagt.
I 1974 ble filialene på Lademoen og Ringve slått sammen til Lade filial.
Risvollan bibliotek ble etablert i mai 1974 i det såkalte «Høyhuset» i det nye Risvollan borettslag, Norges største borettslag, der de siste boligene var klare for innflytting samme høst. Da biblioteket åpnet i 1974, bestod hoveddelen av bokbestanden av rundt 5000 bøker fra filialene Bruråk og Lialøkken som ble nedlagt på den tiden. Risvollan bydelsbibliotek gjennomgikk en omfattende oppussing av lokalene i 2017–2018.
I 1975 ble filialen på Ranheim innlemmet i Charlottenlund filial.
Den midlertidige filialen på Byåsen ble flyttet til Selsbakk skole i 1977.
Da Saupstad filial ble opprettet i 1977, innebar det noe helt nytt. De eldre filialene hadde bare hatt noen få åpningstimer per uke. På Saupstad ble det opprettet flere stillinger og lengre åpningstid. Dette ble etterhvert den nye modellen for bibliotekets filialer.
Gil Norton
Gil Norton er en plateprodusent fra Storbritannia som er godt kjent for hans arbeider med kjente band som Pixies, Echo & the Bunnymen, Foo Fighters, Tribe, Jimmy Eat World, Dashboard, Feeder, The Distillers, Maximo Park, Counting Crows, Terrorvision, The Triffids, General Fiasco og Span. I 2001 begynte Norton å arbeide med The Strokes på deres debutalbum Is This It, men han ble snart erstattet av Gordon Raphael.
Trondheim folkebibliotek
1980–2000
I slutten av 1980-årene foregikk en omstrukturering av filialene. Antall filialer ble kraftig redusert, og protestlister og avisinnlegg viste stort engasjement for å beholde nærbiblioteket.
Et eksempel er Moholt bibliotek som ble etablert i 1989. De gamle filialene Charlottenlund, Åsvang og Solbakken ble nedlagt/innlemmet i dette nye biblioteket.
Lade filial ble nedlagt i 1993.
I 1999 ble de to filialene på Byåsen (på Sverresborg og Selsbakk) slått sammen under navnet Sverresborg bibliotek. Dette biblioteket fikk lokaler i Byåsen butikksenter.
2000–
Biblioteket på Byneset ble nedlagt i 2000.
I 2004 ble Sverresborg bibliotek samlokalisert med den nye Byåsen videregående skole, men er åpent for alle. Ved flyttingen fikk biblioteket Byåsen bibliotek.
Kulturtribunen på Ranheim, med lokaler i tribuneanlegget på Ranheim, ble opprettet som det sjette bydelsbiblioteket i 2016. Dette biblioteket retter seg spesielt mot ungdommer og tweenies, barn på femte til sjuende skoletrinn. Det forrige biblioteket på Ranheim ble nedlagt i 1975 (som nevnt ovenfor, under 1964–1979).
Som en del av områdeprogrammet Områdeløft Saupstad-Kolstad ble Saupstad bydelsbibliotek bygget om og pusset opp i 2019. Arbeidet fortsetter med uteområdet i 2020.
Den 1.1.2020 ble Klæbu folkebibliotek bydelsbibliotek under Trondheim folkebibliotek som følge av kommunereformen.
Birgitte Price
Birgitte Price (født Bruun 29. april 1934 på Frederiksberg, død 17. juli 1997 i København ) var en dansk skuespiller og teaterinstruktør.
Hun ble tidlig kjent for sin rolle som «Søs» i Far til fire-filmene på 1950-tallet.
Etternavnet Price fikk hun i giftermålet inngått 2. juni 1957 med teaterinstruktøren John Price. Hun var mor til komponist James Price og forfatter Adam Price.
Hun ligger begravet på Frederiksberg ældre kirkegård.
Karriere
Birgitte Price tok eksamen i 1952 ved Ordrup Gymnasium, og innledet samme år sin skuespillerkarriere som statist i filmen Det store løb, som ble produsert av ASA-studioene. Sitt egentlige gjennombrudd fikk hun allerede året etter i Farlig ungdom. Deretter gikk hun på Det Kongelige Teaters elevskole i årene 1954-1956. Etter endt utdannelse ble hun fast ansatt ved Det Kongelige Teater, hvor hun var ansatt fram til 1965 og igjen fra 1970 til 1985.
I 1977 debuterte hun som instruktør på Strøghusteatret med tragedien Elektra av Evripides, og hun vendte stadig tilbake til instruktørgjerningen.
Birgitte Price var i perioden 1985–1989 sjef for TV-teatret i Danmarks Radio, i perioden 1991–1994 teatersjef på Det danske Teater og i perioden 1994–1996 skuespillersjef ved Det Kongelige Teater. Der var hun blant annet opphav til teatrets nyoppsetting av Heibergs Elverhøj i Ulvedalene i Jægersborg Dyrehave, som friluftsforestilling. Hun forlot stillingen på grunn av sykdom.
Hun fikk Henkel-Prisen i 1969, Tagea Brandts Rejselegat i 1972 og Olaf Poulsens Mindelegat i 1980. Hun var dessuten ridder av Dannebrogordenen.
Birgitte Price døde i 1997 etter lengre tids kamp mot brystkreft.
Ridderspranget
Ridderspranget er et gjel i elven Sjoa. Den er dannet ved at elven har gnagd seg dypt ned i berggrunnen, slik at erosjonen kun har foregått i elvebunnen.
Gjelet har fått navnet sitt etter et sagn om Sigvat Leirholar, en av kongens rådgivere, som mottok brev fra en vakker jente som skulle gifte seg med ridderen Eldjarn. Jenta ville ikke gifte seg, og Sigvat bestemte seg for å befri henne. Han red til Eldjarns gård og hentet jenta. Eldjarn jagde etter dem, men måtte gi seg da Sigvat, med jenta i armene, hoppet over Sjoa— nemlig Ridderspranget.
Mathilda d’Orozco
Hun ble født i Italia som datter av den spanske ambassadøren i Milano, grev Nicolas Blasco d'Orozco og Sabina Lederer. Hun var først gift med marki Cenami, stallmester ved hoffet til Napoleons søster, prinsesse Elisa Bonaparte, dette var da hun ble utnevnt til hovmester for Elisa. Hun ble imidlertid enke før hun rakk å bli 20 år gammel. I 1817 giftet hun seg for andre gang, denne gang i Wien med den svenske greven og obersten Josias Montgomery-Cederhjelm, og flyttet da til Sverige hvor hun bodde resten av sitt liv. Sammen med Montgomery-Cederhjelm fikk hun fire barn før han også døde i 1825. I 1839 giftet hun seg igjen med den svenske baronen Carl Alexander Fredrik Gylle.
Black Friday (1916)
Black Friday er en amerikansk stumfilm fra 1916, regissert av Lloyd B. Carleton.
Handlingsreferat
Richard Strong har tjent seg rik på jernbane, og er kjent for å være ærlig og jordnær. Han gifter seg med Elinor, en fattig, men raffinert og visjonær kvinne med drømmer om rikdom og status. Strongs robuste, strenge natur er i strid med hennes varme og romantiske personlighet. Etter bryllupet planlegger det nye ekteparet en romantisk bryllupsreise til Paris. Men rivalene til Richard Strong forsøker å ødelegge ham økonomisk. Når han reiser på bryllupsreise, ønsker konkurrentene hans gjennomføre planen deres. De sender ut falske rapporter om handel med Richards selskaper. Planens detaljer inkluderer blant annet å bestikke enkelte tjenestemenn, og få dem til å sende et falskt telegram til president Ulysses S. Grant. Telegrammet bønnfaller presidenten om å forlate Washington D.C. for å delta på et arrangement - men dette var egentlig bare et påskudd for å få ham ut av hovedstaden.
Men en av Strongs funksjonærer overhører en del av planen. Samtidig som Strong og hans kone gjør seg klare til å reise på bryllupsreisen, gir kontoristen ham et tips om rivalenes uhyggelige foretak. Men Strong mener disse truslene er falske, og ignorerer advarslene. De reiser snart til Paris. Mens han er i Paris kommer flere telegrammer, og Strong kan ikke lenger ignorere alle truslene. Han må reise hjem. Det utvider seg derfor problemer mellom Strong og hans nye kone. Til tross for dette er han på vei tilbake til New York, midt under bryllupsreisen deres. Hans hemmelige retur til New York fungerer, og han ankommer før fiendene hans i det hele tatt mistenker at han er på vei tilbake.
Strong ansetter Charles Dalton som sin assistent, og de forpurrer fiendens planer. Samtidig blir Dalton mer kjent med hans kone. En kveld forsøker han å forføre henne. Hun avviser ham, og de går begge hver sin vei. Dalton er gift med Zoldene, men paret ble separert når hun oppdaget at han ikke hadde penger. I mellomtiden oppdager Strong det han tror var et romantisk forhold hans kone hadde med Dalton. Han anklager dem begge for utroskap, og han blir snart fremmedgjort fra dem begge.
Elinor bestemmer seg for at hun må unnslippe alle intrigene på hjemmebane. Sammen med faren sin, Edwin, vender hun snart tilbake til Paris. Men faren sliter med stadig dårligere helse, og han dør kort tid senere. Richard vender også tilbake til Paris, i håp om å møte sin kone igjen. Charles Dalton og hans kone Zoldene befinner seg også i Paris på denne tiden. Dalton sverger til Strong at ingenting hadde skjedd mellom ham og Elinor. Denne gangen overbeviser Dalton ham om at han forteller sannheten. Strong blir lettet, men tror samtidig at Elinor ikke lenger bryr seg om ham.
Karlsøy kirke
Karlsøy kirke er en langkirke fra 1854 i Karlsøy kommune, Troms og Finnmark fylke.
Byggverket er i tre og har 570 plasser. Den er oppført etter typetegninger av Hans Ditlev Franciscus von Linstow.
Sioux Falls regionale lufthavn
Sioux Falls regionale lufthavn (Engelsk: Sioux Falls Regional Airport, også kjent som Joe Foss Field, IATA: FSD, ICAO: KFSD) er en regional lufthavn i USA og den største lufthavnen i delstatern Sør-Dakota. Den er lokalisert 6 km nordvest for Sioux Falls sentrum. Det opprinnelige navnet Joe Foss Field hadde lufthavnen etter norsk-amerikaneren Joe Foss, en tidligere flyger i andre verdenskrig og senere guvernør for delstaten.
Nikon D60
Nikon D60 er et 10,2 megapixel digitalt speilreflekskamera annonsert i januar 2008. D60 er etterfølgeren etter Nikons nybegynnerkamera D40x. Det har Nikons EXPEED bildeprosessor som ble introdusert i de mer avanserte Nikon-kameraene D3 og D300.
Som Nikon D40, D40X, D3000, D3100 og D5000, har D60 ingen autofokusmotor i kamerahuset, og full automatisk autofocus krever at man benytter objektiver med en integrert autofokusmotor. Med andre objektiver kan kameraets electroniske målsøker benyttes for manuelt å fokusere.
Nyheter
Sammenlignet med D40 har Nikon D60 blant annet følgende nyheter:
Mottakelse
Digital Photography Review sa at D60 er mer av en «subtil oppgradering» av D40 og roste ytelsesforbedringen og nye funksjoner som D-Lighting og støvreduksjonssystem. De kritiserte mangelen på mellomnivåfunksjoner, for eksempel et vertikalt grep og høy ISO-ytelse mangler i forhold til Canon.
Ken Rockwell kritisertee den tregere blitzsynkroniseringen, flere megapixler og lavere basis ISO. Dog roste han kameraets manuelle fokusindikator som han sa var bedre enn i hans D3.
Judy Norton Taylor
Judy Norton-Taylor (født 29. januar 1958 i Santa Monica, California) er en amerikansk skuespiller og teater-regissør.
Norton-Taylor er best kjent for sin rolle som Mary Ellen Walton i TV-serien The Waltons og i de påfølgende TV-filmene om The Waltons. Norton-Taylor poserte naken for magasinet Playboy i 1985. Norton-Taylor giftet seg for første gang i 1991 og fikk ett barn, sønnen Devin, før hun tok ut skilsmisse. Norton-Taylor giftet seg for andre gang med Robert Graves, og hun pendlet mellom USA og Canada. I USA, arbeidet Norton-Taylor som skuespiller på TV og film. I Canada eier hun og ektemannen en kjede av restauranter.
Vektløfting under Middelhavslekene 1983
Vektløfting under Middelhavslekene 1983. Vektløfting var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var åttende gangen som vektløfting var med på programmet under Middelhavslekene. Det ble konkurrert i ti vektklasser, kun for menn. Hellas ble beste nasjon med fire gullmedaljer foran Frankrike og Italia med to hver.
VM i snooker 1936
VM i snooker 1936 var det tiende verdensmesterskapet i snooker. Finalen ble avholdt i London, England, Storbritannia. Joe Davis tok sin tiende seier, i det til da største startfeltet.
Atle Gulbrandsen
Atle Gulbrandsen (født 15. september 1979 på Hamar) er en norsk bilsportsutøver og motorjournalist.
Journalist
Atle Gulbrandsen begynte som Formel 1-kommentator for Canal+ i 1997, og har senere kommentert Formel 1 for NRK, TV 2, TV3, Viasat Motor, Viasat Sport, V sport og Viaplay. Han har også vært kommentator, reporter og programleder for en rekke andre motorsportmesterskap.
Gulbrandsen har også jobbet som motorjournalist, PR-rådgiver og sportssjef i Norges Bilsportforbund. I 2010 skrev han boken "Grand Prix - Historien om Formel 1" med Morten Malmø, og i 2022 boken "Formel 1" med Thomas Karlsen. Gulbrandsen har også stemmen til "Vakle Hjulbrandsen" i animasjonsfilmene Biler_2 og Biler 3.
I 2011 startet han PR-byrået Ribalta PR AS sammen med Stein Rømmerud og Frederik Finnes.
Han kommenterer F1 på V sport og Viaplay sammen med Stein Pettersen og Henning Isdal
Motorsportutøver
Atle Gulbrandsen begynte i 1992 med gokart, før han i 1995 gikk videre til racing hvor han har konkurrert i ulike mesterskap i Norge, Sverige, Danmark, Frankrike, Belgia, USA og Tyskland.
I 2007 ble han Norgesmester i Seven Racing, og har siden kjørt semiprofesjonelt i det tyske langdistansemesterskapet NLS (tidligere kjent som VLN) som arrangerer alle sine løp på banen Nürburgring.
For teamene Olrud Mobil 1 Racing og Møller Bil Motorsport har han kjørt inn til en rekke seiere i NLS-mesterskapet sammen med førere som Håkon Schjærin, Roger Sandberg, Christian Krognes og Kenneth Østvold. I 2022 vant Møller Bil Motorsport TCR-klassen sammenlagt i NLS.
I 2021 deltok han i en NM-runde i racing med en Lamborghini GT3.
Tour of Britain 2008
Tour of Britain 2008 ble arrangert mellom 7. og 14. september 2008. Rittet startet i London og ble avsluttet i Liverpool. Årets utgave av rittet er en del av UCI Europe Tour, og var den femte utgaven av den moderne versjonen av Tour of Britain. Franske Geoffroy Lequatre vant rittet. Norske Edvald Boasson Hagen fra Columbia vant tre av de åtte etappene, vant spurtkonkurransen og ble nummer tre i poengkonkurransen. Alessandro Petacchi vant også tre etapper.
Jørgen Ravneberg
Jørgen Ravneberg (født 1992) er en norsk kokk, forfatter, miljø- og matforkjemper som fokuserer på bærekraftig mat, matsystemer og livsstil. Han har skrevet to bøker, Sankeboka og Spis mer grønt, som oppfordrer leserne til å ta del i sanking og spise mer plantebasert kosthold.
Sankeboka er en guide til sanking av ville planter, bær og sopp i Norge. Boken inneholder informasjon om hvordan man kan identifisere og høste ulike planter på en bærekraftig måte. Ravneberg gir også tips om hvordan man kan bruke disse ingrediensene i matlaging og konservering for å lage smakfulle og næringsrike retter. Sankeboka oppfordrer leserne til å forstå og sette pris på naturen og dens ressurser.
Spis mer grønt fokuserer på å inkludere flere grønnsaker og plantebaserte ingredienser i kostholdet. Boken inneholder tips om hvordan man kan spise sunnere, mer bærekraftig og miljøvennlig ved å legge til flere grønnsaker, frukt og andre plantebaserte matvarer i måltidene. Ravneberg deler også oppskrifter og ideer for å lage smakfulle og næringsrike retter som fokuserer på ville grønnsaker og planter.
Jørgen Ravneberg har fått anerkjennelse for sitt arbeid med å fremme bærekraftige og miljøvennlige matvalg, ved nominasjoner som «DNs 30 under 30 Ledestjerner» og årets formidler hos Matprisen.
Harold Augustin Calahan
Harold Augustin Calahan (født 7. november 1889, død 25. november 1965), ofte kalt H.A. Calahan, var en amerikansk forfatter og sjøoffiser.
Calahan skrev flere bøker om sjøfart og seiling som har blitt sett på som viktige bøker innen temaet.
Han skrev også romanen Tilbake til Sjørøverøya, som er en fortsettelse av Skatten på Sjørøverøya av Robert Louis Stevenson. Han skrev et forord til romanen hvor han argumenterte for at Stevenson hadde planer om å skrive en fortsettelse av sin kjente roman, og at boken derfor bør ses på som Stevensons fortjeneste og ikke hans.
Ringebu-Fåvang Fotballklubb
Ringebu-Fåvang Fotballklubb (stiftet 1895) er en fotballklubb fra Ringebu i Innlandet. Klubben holder til daglig til i 5. divisjon.
Et av høydepunktene i Ringebu-Fåvangs historie var i 2006 da laget kvalifiserte seg for 1. runde i cupen. Hamarkameratene kom på besøk og slo Ringebu-Fåvang-laget 7-1. Frode Nybakken var mannen bak Ringebu-Fåvangs mål.
kunstgress
i 2009 ble klubben beriket med en ny kunstgressbane, banen er kjent for å være meget bra, og holder høy standard. Klubben har siden da hatt sine oppturer og nedturer.
Liste over sørkoreanske filmer fra 1995
Liste over sørkoreanske filmer fra 1995 er en kronologisk liste over filmer som ble lansert i Sør-Korea i 1995.
Mana (musiker)
Mana (魔名 / マナ, født 19. mars 1969 i Hiroshima), tidligere kjent som Serina, er en japansk musiker og motedesigner, kjent for sin tidligere rolle som gitarist i visual kei-gruppen Malice Mizer. Før stiftelsen av Malice Mizer, var han med i Girl'e og Matenrou (hvor han spilte bass).
I dag jobber Mana med soloprosjektet Moi dix Mois. Han har også sitt eget Gothic Lolita/Aristocrat-klesmerke: Moi-même-Moitié.
Selv om Mana var kjent for crossdressing i Malice Mizer, så crossdresser han i dag bare når han modellerer for klærne fra klesmerket hans (Moi-même-Moitié) for Gothic & Lolita Bible.
Britt
Britt er en kortform av kvinnenavnet Birgitta, som kommer av Brigida, den latinske formen av det keltiske navnet Brighid, med opprinnelse i de keltiske ordene briganti/brig, «høy, mektig» eller brigh, «styrke, kraft».
Utbredelse
Brit og Britt var populære navn på norske jentebarn på 1940- og 1950-tallet.
Kjente personer med navnet
Personene i listen er ordnet kronologisk etter fødselsår.
James Norton (1843–1920)
James Norton (født 8. oktober 1843 i Mullins, Sør-Carolina, død 14. oktober 1920 i Mullins, South Carolina) var en amerikansk politiker og medlem av Kongressen som representant for Sør-Carolina.
Norton forlot skolen i 1861 for å verve seg til konføderasjonens militære styrker. Norton tjente under hele den amerikanske borgerkrigen for konføderasjonen. Etter borgerkrigen begynte Norton som lærer i den offentlige skolen i 1866 og han hadde denne stillingen frem til 1870. Norton ble utnevnt til forskjellige politiske posisjoner på 1870-tallet. Etter hans tid i Kongressen ble Norton engasjert i eiendomsmeglerbransjen.
Tour de France 1995
Tour de France 1995 var den 82. utgaven av Tour de France og ble arrangert fra 1. til 23. juli 1995. Det var Miguel Indurains femte seier. På 15. etappe døde den italienske rytteren Fabio Casartelli etter en ulykke på Col de Portet d'Aspet.
Gregory Norton
Gregory Norton (født 1603, død 26. mars 1652) var en engelsk politiker og stortingsrepresentant.
Norton er den eldste overlevende sønnen til Henry Norton av Wantage. Gregory Norton vokste trolig opp i Irland, der hans far hadde en administrativ post. Norton kjøpte en eiendom i Sussex etter hans ekteskap med Martha Gunter rundt 1621, og han ble utnevnt til baron i 1624. I løpet av 1630-årene, holdt Norton en mindre posisjon ved hoffet til kong Charles I. Norton var en nær venn og kollega av hoffmann Humphrey Edwards. Norton hadde interesse for irske anliggender og han var aktiv i søksmål mot kong Charles i 1649, mens han satt som medlem av den britiske høyesterett signerte han dødsdommet over kong Charles 1 av England. Norton døde, da han var 49 år gammel, i 1652.
Blue Blood and Red
Blue Blood and Red er en amerikansk stumfilm fra 1916, regissert av Raoul Walsh.
Handling
Når den bortskjemte playboyen Algernon DePont blir kastet ut av Harvard University, kaster faren ham ut av familiens hjem.
Algernon reiser deretter sammen med butleren sin, og kjører vestover på leting etter eventyr. Han forelsker seg snart i datteren til en storfe-bonde, men han blir også målet for en mobb som ønsker å lynsje ham.
Monacos Grand Prix 2002
Monacos Grand Prix 2002 var et Formel 1-løp arrangert den 26. mai 2002 på Circuit de Monaco i Monaco. Det var det syvende løpet i 2002-sesongen-
Blå vegen
Blå vegen er en internasjonal turistvei mellom Nesna i Norge og Petrozavodsk i Russland.
Fra Nesna ved atlanterhavskysten i Norge, går veien til Umeå i Sverige og med ferje videre over Kvarken til Vasa i Finland, og ender til slutt i Petrozavodsk. Mellom Mo i Rana og Laihela er veien en del av Europavei 12.
Santo Stefano Rotunda
Santo Stefano Rotondo er en tidlig kristen sentralkirke i på Celiohøyden i Roma.
Kirken ble oppført av pave Simplicius (468–483). Den er dedikert til den første kristne martyren Stefanus. Kirkens form er sannsynligvis inspirert av Den hellige gravs kirke i Jerusalem. Utvendig er den korsformet, mens det innvendige sentrale kirkerommet er sirkelformet.
The Blindness of Love
Handling
Joseph Wilton er en sparsommelig tysker og en ekspert piano-maker, som har bygget opp en liten fabrikk og tjent veldig mye penger. Hele livet hans og ambisjoner er sentrert rundt sønnen Bob, som nylig har begynt ved et stort universitet. Hans eneste datter, Molly, har tatt over morens oppgaver i hjemmet, etter Mrs. Wiltons død. Men Bob blir etter hvert veldig påvirket av Herbert Graham, som lokker ham inn i alkohol-konsum, gambling og et langt mer utsvevende liv. Bob får tak i mer og mer penger fra faren sin, med den begrunnelse at han trenger penger på grunn av utgifter til college. Men Bobs fortsatte eskapader fører til at han blir utvist fra college. Graham får Bob til å ta ham med seg hjem, i håp om å få en mulighet til å svindle faren hans også.
Til faren hans, Joseph Wilton, påstår de at de har fått innvilget flere uker ekstra til juleferien. Graham får Joseph til å finansiere en liten bank, som Graham skal styre sammen med Bob. Men Graham hengir seg til veldig mange ville spekulasjoner, og banken deres går snart konkurs. Graham begår deretter selvmord, og Bob reiser sin vei i stedet for å bli fordømt av sin egen far. I mellomtiden blir Molly, søsteren hans, forelsket i George Lennan. I en fjern by begynner Bob et nytt liv, og blir etter hvert forfremmet til å bli daglig leder ved et kontor. Han ønsker deretter å komme hjem til New York. Innen den tid har søsteren Molly giftet seg med Lennan, og de har et fire år gammelt barn sammen.
Fekting under Middelhavslekene 1983
Fekting under Middelhavslekene 1983. Fekting var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var niende gangen som fekting var med på programmet under Middelhavslekene. Det ble konkurrert i fire øvelser, tre for menn og en for kvinner. Mennene konkurrerte individuelt i florett, kårde og sabel og kvinnene i florett. Italia ble beste nasjon med tre gullmedaljer foran Tyrkia med en.
Stallhund
Stallhund var en type brukshund som ble mye benyttet i Europa før andre verdenskrig. De var gjerne mellomstore hunderaser, som pinschere, schnauzere, hollandsk smoushond og parson jack russell terrier.
Stallhundens primæroppgave var å vokte eiendommen, sekundært å drepe skadedyr som mus og rotter. Betegnelsen stallhund fikk den fordi disse hundene ofte overnattet i stallen sammen med hestene. Stallhunder var også ofte å se løpende langs med vogna (hest og vogn) når bonden skulle på markedet med sine produkter. I noen grad ble også stallhunder benyttet som trekkhunder, men dette gjaldt som regel større hunderraser. Slike hunder ble også kalt vognhunder. Vel framme på markedet voktet stallhunden gjerne salgsboden om bonden måtte et ærend. Stallhunder har derfor den dag i dag ofte gode egenskaper som vakthunder. I noen grad ble stallhunden også benyttet som jakthund og familiehund.
Dalmatiner skal ha egnet seg godt som stallhund og var fra 1700-tallet populære stallhunder i England. Dalmatinere var i hestekjøretøyenes tid vanlig å se som ledsagere til hestespann. Dalmatinere omtales på engelsk også som carriage dogs eller coach dogs («vognhunder») for dens bruk som følge for hestevogner. Opprinnelig tjente dalmatinerne som vakthunder, senere ble de statussymboler. Det var vanlig at den hadde hus i stallen sammen med hestene. Med unntak av de store rasene dobermann, riesenschnauzer og russisk sort terrier var stallhunder tradisjonelt pinschere og schnauzere i det kontinentale Europa, mens de i Storbritannia og Irland helst var av typen terrier.
Apuarema
Apuarema er en kommune i delstaten Bahia i nordøstregionen av Brasil.
Håkan Syrén
Håkan Erik Gunnar Syrén (født 31. januar 1952) er en svensk general som var øverstkommanderende (överbefälhavare) fra 2004 til 2009. Han var den første øverstkommanderende som kommer fra Marinen.
Syrén er født i Växjö i Kronobergs län, og vokste opp i Uppsala der han tok studenteksamen ved Lundellska läroverket i 1970. Hans militære utdannelse omfatter blant annet sjefskurs ved Försvarshögskolan etter Kungliga Sjökrigsskolan i 1973 samt utdannelse ved Naval War College i USA i 1988 til 1989 og påbygging ved US Navy Postgraduate School i 1998. Mellom 1999 og 2003 var han sjef for Militära underrättelse- och säkerhetstjänsten (MUST). Han var kong Carl Gustafs adjutant en måned i året fra 1988 til 1996. Den 20. august 2008 ble han nominert av den svenske regjeringen som formann i Den europeiske unions militærråd.
Syrén ble 15. april 2009 utnevnt til storkors av Den Kongelige Norske Fortjenstorden «for fremme av forsvarssamarbeidet mellom Norge og Sverige.»
North Down
North Down er et administrativt distrikt i Nord-Irland. Det tilhører storbyområdet rundt Belfast, og administreres fra Bangor.
Stedene i distriktet regnes som forsteder til Belfast, og området har vært populært blant de mer velstående Belfast-pendlerne siden midten av det 19. århundre. Det regnes som et av de rikeste områdene i Nord-Irland, men noen områder rundt Bangor Ring Road sliter med fattigdomsproblematikk.
Richard Fraser
Richard Fraser er en canadisk rullestolcurlingspiller.
Sigurd Dahle
Sigurd Dahle (født 10. desember 1905 i Søndeled, død 12. april 1988) var en norsk kulestøter som ble norsk mester i 1934 og 1935.
Richard Fraser
I 2002 var han med på det canadiske landslaget som fikk sølv i det første VM i rullestolcurling som ble arrangert.
I 2004 fikk han tildelt Ottawas borgerpris Civic Appreciation Awards for sitt arbeide og frivillige innsats for jordbruket og jordbrukets interesser i Ottawa. Han er medlem av en rekke foreninger og organisasjoner innen jordbruksnæringen.
Sigurd Dahle
I 1935 ble han første nordmann som støtte kula over 15 meter da han klarte nøyaktig 15,00 under et internasjonalt stevne på Bislett 16. august 1935. Hans personlige rekord er 15,03 satt i Fredrikstad 6. september 1936, men i samme stevne flyttet Bjarne Thoresen den norske rekorden til 15,10.
Dahle representerte IL Idun, Søndeled. Han jobbet i flere år som spesiallærer ved Statens Gymnastikkskole i Oslo.
Via Cantus
Via Cantus er et blandet kor i Oslo. Koret ble stiftet av Danuta Kozon i 1996, som også er korets dirigent. Koret består av unge sangere og har et bredt repertoar som spenner fra klassiske korverker til folkemusikk og jazz. Koret er nå lagt ned.
Singapores byplanleggingsområder
Singapore er delt inn i 55 byplanleggingsområder av Urban Redevelopment Authority. Disse områdene er fordelt på 5 regioner. Byplanleggingsområdene er på sin side delt inn i flere underområder.
The Blue Envelope Mystery
The Blue Envelope Mystery er en amerikansk stumfilm fra 1916, regissert av Wilfrid North.
Handling
Leslie Brennan oppdager plutselig at hun står nesten pengeløs, og må derfor forsøke å tjene til livets opphold på egen hånd. Men hun møter også en kaldhjertet lykkejeger, og så blir hun desillusjonert når hun oppdager at mannen bare er tiltrukket utelukkende av hennes antatte rikdom. Leslie begynner å studere maskinskriving. Hun sikrer seg deretter en stilling hos en brysk ung kjemiker, som er midt i en viktig oppdagelse som kan ha stor verdi for amerikanske myndigheter.
Men Leslie blir etter hvert oppmerksom på intrigene til en utenlandsk spion, og hun må redde sin unge arbeidsgivers hemmeligheter før disse blir avslørt, samtidig som hun oppdager at kjemikeren faktisk har forelsket seg i henne.
Spitalfields
Spitalfields er et område på Londons East End, nær grensa til City of London. Spitalfields er kvartalene omkring Old Spitalfields Market og gatene Commercial Street og Brick Lane. Strøket har muligens sitt navn etter hagene til middelalderklosteret og -hospitalet St Mary of the Spital, se under.
Toponymi
Stedsnavnet Spitalfields opptrer i formen Spittellond i 1399; som The spitel Fyeld på Civitas Londinum, et kart i tresnitt over London fra rundt 1561; og som Spyttlefeildes, også i 1561. Landet tilhørte St. Mary Spital, en nonnekloster eller hospital reist på østsiden av Bishopsgate i 1197 og navnet er antatt å være avledet fra dette. Et alternativ, og muligens et tidligere navn for området var Lolsworth.
Historie
Den romerske bosettinga hadde en av sine største kirkegårder rett utafor bymuren ved hovedvegen mot nord, Ermine Street. En del av denne kirkegården ble gravd ut på 1990-tallet i forbindelse med ombygging av Old Spitalfields Market, og det ble blant annet funnet en rikt utstyrt kvinnegrav.
På slutten av 1100-tallet ble klosteret Blessed Virgin Mary without Bishopsgate anlagt på den tidligere romerske kirkegården. Til dette klosteret hørte et hospital – et av de største i middelalderens England – og klosteret ble derfor hetende St Mary of the Spital. Klosteret med hospital ble oppløst under Henrik VIII i 1539, og grunnen lagt ut til tomter. Spitalfields ble dermed en av Londons aller første forsteder.
Utover på 1800-tallet tiltrakk tekstilindustrien i Spitalfields seg skarer av jødiske flyktninger, og også irske vevere bosatte seg her. På denne tida hadde de flamske mestervevernes og silkehandlernes kvarterer forfalt til en forvirrende blanding av slum og småindustri, og Spitalfields ble etter hvert et synonym for fattigslige og forfalne storbyområder. På slutten av 1800-tallet var fattigdommen i Spitalfields overveldende, og kriminalitet og prostitusjon blomstret. Det var i denne settingen seriemorderen Jack the Ripper begikk sine oppsiktsvekkende drap på prostituerte i 1888. Etter andre verdenskrig har mye av det jødiske innslaget i Spitalfields forsvunnet; i stedet har nye innvandrere fra Bangladesh overtatt tekstil- og konfeksjonsvirksomheten. De asiatiske innvandrerne har dessuten sørget for et stort antall indiske o.a. etniske restauranter, særlig i Brick Lane.
I senere år har en sett tendenser til kontorisering av Spitalfields, med oppføring av flere store kontorbygninger mellom Bishopsgate og Old Spitalfields Market. I deler av Spitalfields har tomte- og boligprisene økt sterkt, og fattige mennesker presses ut av området. I virkeligheten er det Londons finans- og forretningsforetak som sprenger seg ut av Citys trange grenser og inn i det nærliggende Spitalfields. Trusselen fra City har fått bymiljø- og verneinteressene til å reagere. Man arbeider for å få verna deler av den eldre bebyggelsen i Spitalfields. Det var en seier for disse at Old Spitalfields Market ble vedtatt bevart.
Spitalfields i litteratur og film
Spitalfields' multietniske karakter av storbyjungel har fascinert både forfattere og filmskapere, som har lagt handlinga for sine verk hit. Det gjelder f.eks.:
Nikolaj Iliev
Nikolaj Stefanov Iliev (bulgarsk: Николай Стефанов Илиев) (født 31. mars 1964 i Sofia) er en bulgarsk tidligere fotballspiller som gjennom sin lange karriere spilte midtstopper hos blant annet Levski Sofia. Han fikk også flere landskamper for og deltok i ett verdensmesterskap for hjemlandet.
Iliev startet sin fotballkarriere i den lokale hovedstadklubben Levski Sofia i 1982, hvor han etterhvert fikk sitt definitive gjennombrudd. Etter å ha spilt over 180 seriekamper dro han i 1989 på et utenlandsopphold hos den italienske klubben Bologna. Hos Bologna spilte han kun 28 seriekamper frem til 1991, da karrieren gikk videre til tysk fotball og klubben Hertha Berlin. Etter å ha kun spilt ti kamper på en sesong dro han tilbake til Levski Sofia før han avsluttet sin fotballkarriere hos den franske klubben Rennes.
Landslagskarriere
Iliev spilte i årene mellom 1986 og 1994 totalt 53 landskamper og scoret fem mål for. Han var med i den bulgarske troppen under VM i fotball 1994 i USA, hvor han i var vitne til at Bulgaria gikk helt frem til semifinalen uten å få spille en eneste kamp selv.
VM i alpint 1932
VM i alpint 1932 ble arrangert i Cortina d'Ampezzo i Italia.
Kolberg (film)
Kolberg er en tysk film av Veit Harlan fra 1945. Den er basert på selvbiografien til Joachim Nettelbeck, borgermesteren i Kolberg, og forteller historien om forsvaret av den pommerske byen mot franske invasjonsstyrker mellom april og juli 1807.
Handling
I 1806 er Kolberg fremdeles ikke berørt av konfliktene, og innbyggerne blir vist å nyte livet. Men byens ledere diskuterer Napoleons proklamasjoner, og hva dette kan bety for dem. Noen ser på de franske seirene som en god ting, men andre lurer på om de burde forlate området. Byens borgermester, Nettelbeck, er innstilt på å gjøre motstand mot franskmennene. Nettelbeck oppretter en lokal borger-milits, til tross for innsatsen fra Den prøyssiske armé, som har samlet inn forsyninger og er sterkt imot ideen om overgivelse.
Chad Kroeger
Chad Robert Turton, bedre kjent som Chad Kroeger (født 15. november 1974 i Hanna, Alberta, Canada) er vokalist og gitarist i det canadiske bandet Nickelback. Han er kjent for sin spesielle grove og hese stemme. Kroeger er også kjent for å spille på Paul Reed Smith-gitarer. Han er halvbror til Mike Kroeger, som også spiller i bandet.
Biografi
Kroeger ble født i Hanna i Alberta den 15. november 1974 under navnet Chad Robert Turton. Han lærte å spille gitar i en alder av 13 år, og i begynnelsen av 1990 var en del av et coverband, som også inkluderte fremtidens Nickelback medlemmer Mike Kroeger og Ryan Peake, før det brøt opp. Like etter at bandet ble oppløst, ble han, Mike Kroeger og Ryan Peake en del av Nickelback, som ble dannet i 1995.
Kroeger giftet seg med Avril Lavigne i juli 2013.
Samarbeid
Kroeger, sammen med Saliva vokalist Josey Scott, Theory of en Deadman vokalist (som er ledende gitarist i denne sangen) Tyler Connolly og Our Lady Peace trommeslager Jeremy Taggart, fremførte kjenningsmelodien med tittelen "Hero" for den populære filmen Spider-Man i 2002. I 2002 skrev Kroeger sangen på "Why Don't You & I" for Santana's Shaman. I 2007 jobbet Chad Kroeger med Santana for andre gang, da han skrev og spilte inn gitar- og vokaldeler til en ny sang ment for samlealbumet "Ultimate Santana". Sangen heter "Into the Night" og ble utgitt som singel 2. oktober 2007. Albumet Ultimate Santana ble utgitt i oktober. Ved siden av arbeidet med Santana, har Kroeger også spilt med Travis Tritt på hans album The Storm, der Tritt gjorde en cover av Nickelbacks "Should've Listened" fra albumet The Long Road.
Kroeger har også skrevet og spilt gitar på Bo Bices "You're Everything".
Chad Kroeger, Eric Dill, Rune Westberg og Chris Daughtry skrev debutsinglen på Daughtrys nye album. Singelen, med tittelen "No Surprise", debuterte på American Idol onsdag 6. mai 2009. Kroeger hjalp også med å skrive en annen sang på albumet med tittelen "Life After You." Han og Brett James co-skrev Tim McGraws 2009-singel "It's a Business Doing Pleasure with You."